30.04.2024.

*Par iepirkumu procedūras “Elektronisko kontroles iekārtu norēķinu un pārvaldības sistēmas izstrāde un uzturēšana, un iekārtu piegāde, uzstādīšana un apkalpošana” (ID Nr. RS 2024/22) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi jautājumus par atklāta konkursa “Elektronisko kontroles iekārtu norēķinu un pārvaldības sistēmas izstrāde un uzturēšana, un iekārtu piegāde, uzstādīšana un apkalpošana” (ID Nr. RS 2024/22) (turpmāk Atklāts konkurss) nolikuma prasībām.

**1. jautājums:**

Tehniskā specifikācijā punkts 2.5.7. nosaka, ka Izpildītājam jānodrošina testa maksājumu karte norēķinu veikšanai.

Lūdzu precizēt, vai testa karte tiek domāta tikai maksājuma funkciju pārbaudēm?

Vai jānodrošina lai šī karte būtu pasūtītāja īpašumā?

**1.atbilde:**

Jā, karte ir paredzēta tikai Izpildītājam maksājuma funkciju pārbaudēm. Maksājuma karte ir paredzēta izstrādes gaitā nepieciešamajiem testiem un tā paliek Izpildītāja īpašumā, lai spētu veikt nepieciešamos funkcionalitātes pārbaudes apkalpošanai un uzturēšanai.

**2. jautājums:**

Tehniskā specifikācija punkts 2.3. nosaka pakalpojuma apjomu un izpildes termiņus.

Kur punktā 2.3.2. minēts EKI aprīkošana ar norēķinu sistēmas komponentēm atbilstoši Pasūtītāja darba uzdevumam.

Vēlamies precizēt, vai Pasūtītāja darba uzdevums, piegādes un uzstādīšanas termiņš, ir noteikts pēc nolikuma līguma projekta?

T.i. Katrs izstrādes punkts tiek noteikts no līguma noslēgšanas brīža:

* Sistēmas izstrāde 6 mēnešu laikā,
* Pirmā iekārtu daļa (75 gab.) 7 mēnešu laikā
* Otrā iekārtu daļa (75 gab.) 8 mēnešu laikā.

**2.atbilde:**

Pēc līguma noslēgšanas Izpildītājam tiks nodots darba uzdevums, kurā tiks norādītas precīzas elektronisko kontroles iekārtu (turpmāk– EKI) aprīkošanas vietas un izpildes laiks, kas tiks noteikts saskaņā ar Tehniskās specifikācijas 2.3.2.1. un 2.3.2.2.punktos noteiktajiem termiņiem.

**3. jautājums:**

Vai iekārtas katrā daļā, kuras būs nepieciešams aprīkot, būs pieejamas pilnībā izpildītājam?

T.i. Vai iekārtas būs jāaprīko tās atrašanās vietās (neatkarīgi no laikapstākļiem), vai arī tās būs pieejamas izpildītājam aprīkot (tai, skaitā veikt sistēmas testēšanas) savā darbnīcā?

**3.atbilde:**

Aprīkošanu Izpildītājs var veikt sev vēlamā veidā, tajā skaitā aprīkošanu veicot Izpildītāja telpās. Taču gadījumā, ja iekārtas tiek demontētas, Izpildītājam jānodrošina drošu EKI demontāžas vietu (t.i. nevar atstāt atklātu montāžas vietu, elektropieslēgumu, kas var radīt bīstamību veselībai vai dzīvībai). Izmaksas, kas saistītas ar demontāžas/montāžas darbiem šajā gadījumā sedz Izpildītājs, kā arī nodrošina seguma vietas atjaunošanu atbilstoši sākotnējam stāvoklim, ūdensdrošu elektrības savienojumu ar ārējo elektroapgādes avotu.

Iepirkumu komisijas priekšsēdētāja K. Meiberga